ปิงปอง-ยกน้ำหนัก ซิวทองอาเซียนพาราเกมส์
รุ่งโรจน์ ไทยนิยม จอมตบลูกเด้งดีกรีเหรียญทองพาราลิมปิกเกมส์ 2012 นำทัพลูกเด้งไทย ตบชนะทีมอินโดนีเซีย 3-0 คู่ ในนัดสุดท้าย ผงาดคว้าเหรียญทองปิงปองคลาสทีเอ็ม 6-7 มาครองได้เป็นสมัยที่ 7 ติดต่อกัน ขณะที่ บัง ณรงค์ แคสนั่น จอมพลังหนุ่มดีกรีเหรียญทองแดงพาราลิมปิกเกมส์ 2008 และเป็นเจ้าของเหรียญทองอาเซียนพาราเกมส์ 6 สมัย ยังแกร่งสมราคา แม้จะขยับมาลงแข่งรุ่นที่ใหญ่กว่า โชว์พลังยกเหล็กได้ถึง 171 กก. พร้อมผงาดคว้าเหรียญทองให้ทัพไทยได้เป็นครั้งที่ 7 ติดต่อกัน ในอาเซียนพาราเกมส์ ครั้งที่ 9 ที่มาเลเซีย, ,การแข่งขันกีฬาคนพิการ อาเซียนพาราเกมส์ ครั้งที่ 9 ที่กรุงกัวลาลัมเปอร์ ประเทศมาเลเซีย ประจำวันที่ 19 กันยายน เป็นการแข่งขันวันที่ 3 มีชิงทั้งสิ้น 63 เหรียญทอง โดยกีฬาไฮไลต์อยู่ที่เทเบิลเทนนิส ที่สนามไมเทค ฮอลล์ 7 ,รายการน่าสนใจอยู่ที่ประเภททีมชาย คลาสทีเอ็ม 6-7 พิการทางกาย รอบแข่งแบบพบกันหมด ทีมไทยที่ประกอบด้วย รุ่งโรจน์ ไทยนิยม ดีกรีเหรียญทองพาราลิมปิกเกมส์ 2012 ที่กรุงลอนดอน ประเทศอังกฤษ พร้อมด้วย เฉลิมพงษ์ พันภู่, สุริยนต์ ถาแปง และ ยุทธนา นามสง่า เก็บชัยชนะ 2 แมตช์รวด ลงชิงชัยแมตช์ที่ 3 พบ อินโดนีเซีย ที่มี อาจัง แซนังอบิดิน, เอ็นเซ็ง มุสโตปา และเจสัน จอร์ลี ซึ่งเอาชนะคู่แข่งรวมการแข่งขันมา 2 แมตช์เช่นกัน ดังนั้นเกมนี้เปรียบเสมือนแมตช์ตัดสินแชมป์ ทีมใดเก็บชัยได้จะผงาดคว้าเหรียญทองประเภททีมทันที , ,คู่แรกเป็นการพบกันระหว่างตบมือ 1 ของประเทศไทย รุ่งโรจน์ ไทยนิยม ปะทะ อาจังแซนัง อบิดิน ของทัพอิเหนา ช่วงต้นเกมคู่นี้ ลูกเด้งไทยยังเครื่องไม่ร้อน ทำให้มีชอตตีเสียเองบ้าง แต่เจ้าตัวพยายามเร่งเครื่องงัดฟอร์มเจ๋งของตัวเองกลับมา ก่อนคว้าชัยรวด 3 เกม 11-8, 11-5 และ 11-6 พาลูกเด้งทีมชายไทยออกนำก่อน 1-0 คู่, ,จากนั้นเหมือนผลของเกมคู่แรกทำให้มือตบที่เหลือของทีมไทยมีอาการคึกคักอย่างมาก ก่อนดาหน้ากันลงมาตบเอาชนะคู่แข่งอินโดนีเซียแบบราบคาบในอีก 2 คู่ต่อมา โดย เฉลิมพงษ์ พันภู่ เอาชนะ เจสัน จอร์ลี่ 3-1 เกม (11-9, 11-8, 9-11, 11-6) และประเภทคู่ รุ่งโรจน์ กับ เฉลิมพงษ์ ชนะ เจสัน จอร์ลี่ กับเอ็นเซ็ง มุสโตปา 3-0 เกม (11-9, 11-7, 11-3) ส่งผลให้ทีมเทเบิลเทนนิสทีมชายไทยคลาส ที 6-7 เก็บชัยชนะ 3 แมตช์รวดในระบบพบกันหมด ครองเหรียญทอง อาเซียนพาราเกมส์ เป็นสมัยที่ 7 ติดต่อกัน, ,ขณะที่การแข่งขันยกน้ำหนัก ชิง 2 เหรียญทอง ที่สนามไมเท็ค ฮอลล์ 3 นักกีฬาไทยเหมาเหรียญทองได้หมดทั้ง 2 รุ่น โดยในรุ่นน้ำหนัก 65 กก. บัง ณรงค์ แคสนั่น จอมพลังหนุ่มดีกรีเหรียญทองแดงพาราลิมปิกเกมส์ 2008 และเป็นเจ้าของเหรียญทองอาเซียนพาราเกมส์ 6 สมัยติด ขยับจากรุ่น 59 กก. ขึ้นมาเล่นรุ่น 65 กก. โดยมี เหวียน ธาน ซวน ยกเหล็กจากเวียดนาม ที่สร้างสถิติรายการนี้ไว้ที่ 171 กก. ร่วมวงป้องกันแชมป์ด้วย ผลปรากฏว่า ช่วงการยกครั้งที่ 2 มีเพียง ณรงค์ กับ เหวีย ธานซวน ที่ดวลกันตัวต่อตัว เพราะคู่แข่งคนอื่นไม่เรียกน้ำหนักสู้ ซึ่งยกเหล็กเจ้าของสถิติสามารถยกได้ที่ 170 กก. แต่ณรงค์ยกแซงที่ 171 กก. ทำสถิติเทียบเท่าสถิติเดิม ครั้งสุดท้ายเหวียน ธาน ซวน ต้องเรียกน้ำหนักที่สูงกว่า เพื่อเบียดคว้าเหรียญทอง แต่จอมพลังเวียดนามไม่สามารถยกน้ำหนักที่ 173 กก. ตามที่เรียกได้ ก่อนที่จอมพลังไทยจะยกครั้งสุดท้ายที่ 174 กก. เพื่อหวังสร้างสถิติใหม่ แต่ยกไม่ขึ้น ทำให้ณรงค์คว้าเหรียญทองไปครองได้ด้วยสถิติ 171 กก., เหรียญเงิน เหวียนธาน ซวน จากเวียดนาม สถิติ 170 กก. และ ทองแดง อกุสตินโพเดส กีตาน จากฟิลิปปินส์ ยกได้ 158 กก., ,ส่วนรุ่นน้ำหนัก 59 กก. ชูชาติ สุขเจริญ ยกเหล็กหนุ่มไทย ทำสถิติได้ 162 กก. คว้าเหรียญทองให้แก่ทัพพาราไทยได้สำเร็จเช่นกัน ขณะที่เหรียญเงินตกเป็นของ เหวียน วาน พุค จากเวียดนาม 160 กก. และเหรียญทองแดง กุสติน อาแนคเจนัง จากมาเลเซีย 120 กก., ,ทางด้านกรีฑา ชิง 29 เหรียญทอง ที่สนามบูกิตจาลีล สเตเดียม ทัพนักกีฬากรีฑาไทยได้เหรียญทองเพิ่มได้อีก 2 ทอง จาก วิ่ง 400 เมตรชาย คลาส ที11 ศุภชัย สงพินิจ วิ่งเข้าเส้นชัยเป็นคนแรกด้วยเวลา 54.14 วินาที และในรายการนี้ พีระพล หวาดบก อีกหนึ่งตัวแทนของไทย วิ่งเข้าเป็นที่ 3 คว้าเหรียญทองแดง ด้วยเวลา 56.22 วินาที ส่วนอีกหนึ่งรายการ ได้แก่ วิ่ง 800 เมตรชาย คลาส ที37 อภิสิทธิ์ ทาพรม นักวิ่งตัวแทนของไทย วิ่งเข้าเส้นชัยเป็นคนแรกด้วยเวลา 2.18.42 นาที คว้าเหรียญทองไปครอง ก่อนที่ ศักดิ์เพชร แซ่ว่าง อีกหนึ่งหนุ่มไทยจะวิ่งเข้าตามเข้ามาเป็นอันดับ 2 ทำเวลา 2.18.45 นาที คว้าเหรียญเงิน, ,ส่วนผลรายการอื่นๆ ของนักกีฬาไทย วิ่ง 200 เมตรหญิง คลาส ที46/47 ภัคจิรา พรกำนัน คว้าเหรียญเงิน สถิติ 28.27 วินาที วิ่ง 400 เมตรชาย คลาส ที13 จักรวาล เปรมฤดีชัยศักดิ์ คว้าเหรียญเงิน สถิติ 57.31 วินาที วิ่ง 400 เมตรชาย คลาส ที47 สุทัศน์ ยามี คว้าเหรียญทองแดง สถิติ 53.38 วินาที วิ่ง 400 เมตรชาย คลาส ที12 สมเดช ไชยยะ คว้าเหรียญทองแดง สถิติ 54.44 วินาที วิ่ง 800 เมตรชาย คลาส ที38 สุรศักดิ์ ดำชุม คว้าเหรียญเงินสถิติ 2.17.11 นาที พุ่งแหลน ชายคลาส เอฟ46 อังคาร ชะนะบุญ คว้าเหรียญเงิน สถิติ 46.34 เมตร, ,สำหรับการแข่งขันโบว์ลิ่ง ชิง 7 เหรียญทอง ที่ซันเวย์ ปิรามิด เปตาลิง จายา โดยทัพทอยแก่นคนพิการของไทย สามารถสอยมาได้ 1 เหรียญเงิน กับอีก 1 เหรียญทองแดง จากประเภทเดี่ยวผสม คลาส ทีพีบี1 วีรศักดิ์ ตั้งพูลพันธุ์ โยนทำคะแนนรวมได้ 717 คะแนน คว้าเหรียญเงินไปครอง แพ้ให้กับ มูฮาหมัด ไฮรุล บิน ของมาเลเซีย ที่ทำได้ 919 คะแนน ได้เหรียญทอง ส่วนเหรียญทองแดงเป็นของ กฤษฎา เกียรติก้องทวี โยนได้ 686 คะแนน,ส่วนว่ายน้ำชิง 17 เหรียญทอง ที่เนชั่นแนล อควาติก เซนเตอร์ บูกิต จาลิล สเตเดียม นักว่ายน้ำทีมชาติไทยได้ 1 เหรียญทอง จาก ทนงศักดิ์ หิตะคุณ ฟรีสไตล์ 100 เมตรชาย เอส11 หลังว่ายแตะขอบสระเป็นคนแรกด้วยเวลา 1.11.26 นาที ส่วนเหรียญเงิน เหงียน วาน ทุง จากเวียดนาม เวลา 1.11.61 นาที และ ปาน อันห์ ตู จากเวียดนาม เวลา 1.13.18 นาที ขณะที่ ฟรีสไตล์ 100 เมตรชาย เอส13 รอบชิงชนะเลิศ ชัยพร เล่าเบ้ง ได้เหรียญทองแดง ว่ายแตะขอบสระที่เวลา 1 นาที 06.91 วินาที เหรียญทอง ทัน คอค พีห์ จากเวียดนาม เวลา 1 นาที 01.62 วินาที และเหรียญเงิน หว่อง เซี้ยะ เว่ย จากสิงคโปร์ เวลา 1 นาที 05.26 วินาที,ฟุตบอล 5 คน ที่ฮอกกี้ เนชั่นแนล สเตเดียม 2 ทีมชายความพิการทางสายตา รอบแรกแข่งขันแบบพบกันหมด หาทีมอันดับ 1 และ 2 ผ่านเข้ารอบชิงชนะเลิศ ระหว่างทีมชาติไทย รองแชมป์เก่า ลงสนามนัดที่ 2 หลังจากนัดแรกชนะมาเลเซีย 2-1 พบกับทีมชาติลาว ปรากฏว่าขุนพลนักเตะทีมชาติไทยยังคงเหนือชั้น เอาชนะไปได้ 4-1 การันตีเข้ารอบชิงชนะเลิศแน่นอนแล้ว แม้จะเหลือการแข่งขันอีก 1 นัด ที่จะพบกับเวียดนาม ก็ตาม ส่วนในประเภทีมหญิง แข้งสาวไทย ชนะเมียนมา 10-1,วีลแชร์บาสเกตบอล ที่ไมเทค ฮอลล์ เป็นการชิงชัยในรอบแรก นัดที่ 2 วีลแชร์บาสเกตบอลทีมชาติไทยลงสนามดวลกับฟิลิปปินส์ ปรากฏว่าทีมยัดห่วงหนุ่มไทยเอาชนะไปขาดลอย 89-38 คะแนน คว้าชัยเป็นนัดที่ 29 ติดต่อกัน,สรุปตารางเหรียญรางวัลล่าสุด อันดับ 1-5,1.อินโดนีเซีย 37 ทอง 18 เงิน 19 ทองแดง,2.มาเลเซีย 31 ทอง 22 เงิน 21 ทองแดง,3.เวียดนาม 18 ทอง 24 เงิน 17 ทองแดง,4.ไทย 13 ทอง 20 เงิน 23 ทองแดง,5.เมียนมา 6 ทอง 7 เงิน 6 ทองแดง
รุ่งโรจน์ ไทยนิยม จอมตบลูกเด้งดีกรีเหรียญทองพาราลิมปิกเกมส์ 2012 นำทัพลูกเด้งไทย ตบชนะทีมอินโดนีเซีย 3-0 คู่ ในนัดสุดท้าย ผงาดคว้าเหรียญทองปิงปองคลาสทีเอ็ม 6-7 มาครองได้เป็นสมัยที่ 7 ติดต่อกัน ขณะที่ บัง ณรงค์ แคสนั่น
อาเซียนพาราเกมส์,กีฬาคนพิการ,อาเซียนพาราเกมส์ ครั้งที่ 9,นักกีฬาคนพิการไทย,พาราเกมส์